סקירת מט"ח יומית 29.2.2012 - מאת משה שלום FXCM - Best Trader
קבע כדף הבית | שלח לחבר | הוסף למועדפים | 19/06/2018 11:29:34
שוק ההון >> מסחר במט"ח >> סקירת מט"ח יומית >> סקירת מט"ח יומית 29.2.2012 - מאת משה שלום FXCM
סקירת מט"ח יומית 29.2.2012 - מאת משה שלום FXCM
ועוד יום של שגרה
בנקים מרכזיים, שאמורים להיות אמונים על יציבות המטבע של מדינתם, ושמירה מפני היווצרות עתידית של אינפלציה, מנהלים מדיניות (אהודה ומקובלת), שבה טריליונים נזרקים לתוך המערכת הפיננסית. ריבית אפס, וכמויות עצומות של נזילות (למעשה המספרים כה גדולים שאי אפשר באמת לאמוד את מהותם) הצליחו עד כה לייצר את הרושם שה"עניין" תחת שליטה.
לפני כמה ימים שמעתי על נתון מאוד מעניין, שיכול להאיר על האמת מאחורי הנחה זו. בשנת 2007, לפני התפרצותו של משבר הסאב-פריים, ה-FDIC (הגוף האמריקאי המפקח ישירות על הבנקים המסחריים) פרסם את חשיפת המערכת הפיננסית ל"עולם הנגזרים" וקבע אותה סביב 170 טריליון דולר (!!).
היום, לאחר כל מה שעברנו בתחום ההתערבויות, והרגולציות, קיבלנו הערכה מחודשת של אותה חשיפה, והיא עומדת על סביבות ה-230 טריליון (!!!). ודרך אגב, יש היום פחות מוסדות פיננסיים.
פער המחירים המאיים נסגר
אני עדיין אופטימי על הדולר אצלנו, ולא רק בגלל המבנה הטכני שלו. הרחבתי על כך במסגרות שונות, אבל אזכיר רק את העובדה הפשוטה, שכאשר היורו בעולם נמצא מעל 1.34, היינו מצפים לראות את הדולר שלנו מתחת ל-3.70, וזה כמובן לא המצב.
אתמול ציינתי את הפער המאיים המגיע עד 3.766, ושעל פי כללי ההתנהגות של הנכסים הפיננסיים, פערים כאלה בדרך כלל נסגרים. זה בדיוק מה שקרה היום והדולר שלנו נמצא כרגע בנקודת מבחן אמיתית.
כל עוד 3.74 תחזיק מעמד, תמשיך להתקיים מגמה עולה רשמית, ואופטימיות כללית בדולר המקומי, אבל ירידה משם תוביל אותו ל-3.71 ובכך הוא יצור שפל נמוך אשר ישנה את אותה המגמה הרשמית החיובית.
כאמור, אני צופה לשמירה על אותה מגמה, אבל יש חשיבות גדולה בלדעת את גבולות הגזרה כאן.